ลูกชายของหนูโดนลูกสุนัขจะ2เดือนกัด มีเลือดออกนิดเดียวเเล้วก็เอาไปล้างน้ำล้างสบู่ จะติดเชื่อพิษสุนัขบ้าหรือป่าวค้ะ
สวัสดีค่ะ การโดนลูกสุนัขข่วน จนมีเลือดออก แม้จะมีปริมาณเพียงเล็กน้อย ย่อมเสี่ยงต่อการติดเชื้อพิษสุนัขบ้าได้ ดังนั้น ควรพาลูกไปฉีดวัคซีนป้องกันพิษสุนัขบ้าค่ะอย่างไรก็ตาม หากเป็นสุนัขที่เลี้ยงเอง และสามารถเฝ้าติดตามอาการได้ อาจสังเกตอาการไปก่อน หากสุนัขไม่มีอาการผิดปกติใน 3-4 วัน แสดงว่าสุนัขไม่น่าเป็นโรคพิษสุนัขบ้า ก็ให้เผ้าดูอาการต่อไปอีก 10 วัน จนครบ 14 วัน หากสุนัขไม่ตาย แสดงว่าสุนัขไม่ได้เป็นโรคพิษสุนัขบ้า ดังนั้นจึงไม่จำเป็นต้องไปฉีดวัคซีนค่ะนอกจากนี้ การถูกสุนัขกัด อาจเสี่ยงต่อการติดเชื้อบาดทะยักได้ แต่หากลูกได้รับการฉีดวัคซีนตามกำหนดอายุมาตลอด ก็ยังไม่จำเป็นต้องฉีดวัคซีนบาดทะยักกระตุ้นค่ะส่วนแผลที่มีเลือดออก ก็ควรล้างทำความสะอาดบาดแผลให้สะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น และเช็ดทำความสะอาดแผลด้วยน้ำเกลือทุกวัน หลีกเลี่ยงไม่ให้แผลโดนน้ำจนกว่าแผลจะหายค่ะ